**Marius Timmann Mjaaland** (født 24. desember 1971) er en norsk filosof som er professor ved Universitetet i Oslo. Han arbeider med miljøfilosofi, etikk, eksistensfilosofi, fenomenologi, religionsfilosofi og systematisk teologi.

Bakgrunn og virke
-----------------

Mjaaland er født og oppvokst i Oslo. Han studerte filosofi, religionshistorie og teologi i Oslo, Göttingen og København og tok magistergraden i filosofi på avhandlingen *Om fri vilje* (1999). Hans PhD om Søren Kierkegaards filosofi ble forsvart ved Universitetet i Oslo i 2005. Siden har han vært gjesteforsker i Oxford, Heidelberg, Tübingen, Hamburg og Chicago. Mjaaland var Alexander-von-Humboldt Fellow ved Universitetet i Hamburg 2012-13. I 2014 ble han professor ved Teologisk Fakultet på Universitetet i Oslo, og fra 2018 i et professorat i religionsfilosofi.

Mjaaland har engasjert seg i tverrfaglig forskning nasjonalt og internasjonalt. I 2006-08 ble han valgt til president i ESPR, European Society for Philosophy of Religion. Han var initiativtager til NSPR, *Nordic Society for Philosophy of Religion,* og har vært president i NSPR siden 2006. Han er også leder av Det norske Søren Kierkegaard Selskap (2005-). Han leder forskningssamarbeidet Ecodisturb (2020-) ved Universitetet i Oslo som forsker på tverrfaglig økologi i antropocen. Han er en aktiv samfunnsdebattant i spørsmål om klima, natur, etikk, teologi og filosofi.

Innen etikk har han forsket på organdonasjon og livsvitenskap som gruppeleder i prosjektet *Debating the Dead Donor Rule*. Artikkelen *Does Controlled Donation after Circulatory Death Violate the Dead Donor Rule* (m. E.J. Busch) ble valgt som hovedartikkel i *American Journal of Bioethics* i februar 2023 og vekket internasjonal debatt.

Bibliografi
-----------

* 2008. *Autopsia: Self, Death and God after Kierkegaard and Derrida* (De Gruyter)
* 2013. *Impossible Time* (red. m. Philipp Stoellger og Ulrik H. Rasmussen) (Mohr Siebeck) ISBN 9783161519567
* 2013. *Forfatterne møter Kierkegaard* (m. Thor Arvid Dyrerud) (Press) ISBN 9788275476614
* 2013. *Kierkegaard og Norge* (m. Thor Arvid Dyrerud) (Press) ISBN 9788275476621
* 2015. *Ingen adgang til riket. Religionsfrihetens grenser og Grunnlovens § 2 1814-2014*. ISBN 9788270243068
* 2016. *The Hidden God: Luther, Philosophy and Political Theology* (Indiana University Press) ISBN 9780253018205
* 2017. *Systematisk teologi* (Verbum Akademisk) ISBN 9783161592188
* 2019. *Formatting Religion* (red.) (Routledge) ISBN 9781138599987
* 2020. *The Reformation of Philosophy* (red.) (Mohr Siebeck) ISBN 9783161592188
* 2023. *Naturen som gave?* (red. m. Kristina Leganger Iversen og Elisabeth Oxfeldt) (Universitetsforlaget) ISBN 9788215064567

Referanser
----------

1. ↑   Virtual International Authority File, VIAF-ID 232548912, besøkt 2. mai 2020[Hentet fra Wikidata]
2. ↑  «Marius Mjaaland». Universitetet i Oslo. Besøkt 21. oktober 2023.
3. ↑  «ECODISTURB: Tvisyn på nordisk natur».
4. ↑  «The American Journal of Bioethics».

Eksterne lenker
---------------

Nettside på Universitetet i Oslo for Marius Mjaaland

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** ORCID **·** LIBRIS **·** SUDOC **·** CRIStin
 |